— 208 — 



Nen at glise eu la vilhe ne soit enmelhorée, 

 N'at povre en la cité qui nen ait sa livrée. 

 A l'abé Teodose porte sa recelée; 

 S'ereditet la riche at à mostier donée; 

 E[n] la celé sa filhe at sa vie muée. 

 Jlhic gist sor la nate ù il l'avoit trovée. 

 Dous ans qu'i vescit puis at tal vie menée 

 Que ne vestit chier drap n'ot sa chiere lavée. 

 Or en est l'abaïe proisie et renomée. 



Mones fut à estros tant cum il puis fut vis , 

 Et si obediens ke n'en fut ans repris. 

 Sire abes Teodoses , tu l'amas et servis ; 

 Tu[l] gardas en sa vie et mort le sevelis 

 El sépulcre entalhié à lïor de marbre bis; 

 Tu nos soies o lui à Deu bons plaidoïs ! 

 Et tu , sainte pu celé , apele lo toz dis 

 Qu'i nos soit al besoing merciables et pis , 

 Gant il venrat jugier et les mors et les vis 

 Pardoinst nos no péchiez et nos doi[n]st paradis. 



Eul'rosine , Damedeu espose et amie 

 Ne te nom ne ta geste ne conlsoi je mie. 

 I']n un livre d'armare vi escrite ta vie; 

 Simplement astoit dite, de l'anciene clergie. 

 Ore cantje l'ovi liute reciu t'avou[e]rie, 

 Por t'amor ai ta vie en romans recoilhie 

 Non por li amender par major cortesie , 

 Mais porce ke je vulh qu'ele plus soit oïe. 

 S'atres t'aimet o moi je n'en ai nule envie , 

 Tôt le siècle en voroie avoir à compagnie. 



Le mien petit servise recivez par amor : 

 Se je ne l'ai fait bien je l'ai fait par dolçor. 

 Apele Deu por moi , nostre cher redemptor. 

 Qu'il ait de moi mercit, le chaitif pecheor; 

 Ne les mie[n]s grans forfais ne mes toz à iror. 

 Prende droit en cest siècle d'icest sien boiseor 

 Et me laist parvenii-, et o june et o plor 

 Des péchiez que j'ai fais, devant me[n] jugeor. 

 Et tu, sainte pucele, franque rien, dulce llor, 

 En itant moi meris m'entente et me labor. 

 Amen. 



